Arcicóllar

eta|dekstra|250px|Situo de Arcicóllar en la provinco Toledo kaj en Hispanio
Arcicóllar [arzikOjar] estas municipo de Hispanio, en la Provinco de Toledo, regiono de Kastilio-Manĉo. Ĝi posedas urbanizaĵon separata (submunicipo) nomata Señorío del Camorro.

 Toponimio 
La termino "Arcicóllar" devenas el "casa de cicolla" (domo de cicolla). "Cicolla" povus deveni de arcilla aŭ arcillero (argilo, argilisto), pro kio la toponimo signifus "domo de la argilisto aŭ potfaristo". Meze de la 12a jarcento nomiĝis Darcilla kaj Arcicolla.

 Loĝantoj 
La loĝantoj nomiĝas Arcicolleros. La censita populacio en 2011 estis de 811 loĝantoj kaj la denseco estas de 26,16 loĝ/km².

 Situo 
Arcicóllar estas situa en la okcidenta parto de Kastilio-Manĉo en la komarko aŭ distrikto Komarko de Torrijos en la norda parto de la provinco de Toledo, je altitudo de 544 m; je 27 km el Toledo, provinca ĉefurbo. La areo de ties teritorio estas de 31 km². La geografiaj koordinatoj estas 40°3′20″ N 4°6′48″ Ok.

 Geografio 
La municipo troviĝas situanta en la komarko de Torrijos kaj limas kun la municipaj teritorioj de Camarena, Recas, Camarenilla kaj Fuensalida, ĉiuj de la provinco de Toledo.

La vilaĝo situantas sur ebenaĵo ĉe rojoj, plej ofte sekaj, nome Cantaelgallo (kokokanto), kiu enfluas al la Guadarrama, kaj tiea alfluanto Gadea. Oriente trafluas alia rojo nome Vallehermoso (belega valo), ankaŭ seka plej parto de la jaro kaj kiu enfluas same al la rivero Guadarrama.

 Ekonomio 
Agrikulturo (ĉefe vitejoj) kaj brutobredado tradicie. Ĉar ne estas industrio plej parto de laboristoj veturas ĉiutage al najbara Fuensalida por labori en fabrikoj aŭ ŝuvendejoj. Junuloj elmigras al Madrido.

 Historio 
Aperas citata la unuan fojon en 1141 kiam donis la vilaĝon la reĝo Alfonso la 7-a al Johano, ekleziulo de Segovio kaj estonta episkopo de Osma el 1148 al 1174, kaj al pastro Arnaldo de Corvín. Post dek jaroj ambaŭ posedantoj dispartigis la vilaĝon. En 1159 Corvín donas sian parton al diversaj personoj por ke ili loĝigu la teritorion, kaj tiam oni fondas la vilaĝon. Aliflanke la episkopo de Osma, donas sian duonon al sia nevino nome Placencia, edzino de Gonzalo Petri, ambaŭ mozaraboj. Post jaron ties filino Columba, donos kvaronon al Juan Domínguez.

En la 13a jarcento estis proksima domaro nome Villafranca.

Meze de la 19a jarcento la ununura industrio estis malriĉa tegolejo, dum la populacio dediĉis sin al la produktado de tritiko, karobo, hordeo, sekalo kaj kikeroj. Aktuale ekzistas titolo de Markiso de Arcicollar nome sia moŝto Rafael Fernández-Villaverde de Silva.

 Notoj 

 Vidu ankaŭ 
 Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo